T410 (bas Rapid KL)

Laluan bas T410 (MRT Taman Connaught–Bandar Tasik Selatan) merupakan sebuah laluan bas awam di Lembah Klang, Malaysia. Laluan bas T410 merupakan sebuah laluan bas perantara yang bermula dari Stesen MRT Taman Connaught di Kuala Lumpur dan menuju ke kawasan petempatan Taman Connaught, Taman Taynton View, Taman Cheras Zen, Desa Tun Razak dan Bandar Tasik Selatan.

Laluan bas ini berkhidmat di 18 buah hentian bas, dan memulakan perkhidmatannya buat pertama kalinya pada 16 Julai 2017, selari dengan pembukaan dan pengoperasian MRT Laluan Kajang (KGL) fasa kedua dari stesen MRT Muzium Negara ke stesen MRT Kajang. Laluan bas T410 merupakan satu daripada 23 buah laluan bas perantara MRT Laluan Kajang yang diperkenalkan oleh Agensi Pengangkutan Awam Darat (APAD) menjelang pembukaan MRT Laluan Kajang fasa kedua. Laluan bas T410 dikendalikan sepenuhnya oleh Rapid Bus di bawah kendalian Rapid KL.

 Perkhidmatan 
Laluan bas T410 merupakan sebuah laluan bas dalam Koridor Cheras (dalam kategori penomboran laluan bas 400–499). T410 merupakan sebuah laluan perantara MRT yang berkhidmat di sekitar Taman Connaught, Taman Taynton View, Taman Cheras Zen, Desa Tun Razak dan Bandar Tasik Selatan. Perkhidmatan bas ini menyediakan kesalinghubungan batuan pertama dan akhir bagi penduduk setempat di kawasan tersebut ke Stesen MRT Taman Connaught, yang di mana menyediakan perkhidmatan MRT Laluan Kajang (KGL) ke Kwasa Damansara dan Kajang. Laluan bas ini juga merupakan laluan bas yang menghubungkan Laluan Kajang dengan Laluan Sri Petaling, KTM Laluan Seremban, KLIA Transit dan Laluan ETS.

Terdapat sebanyak 18 hentian bas yang terkandung dalam servis perkhidmatan laluan bas T410, dengan enam hentian bas pertukaran ke laluan bas yang lain. Masa perjalanan keseruluhan laluan bas ini adalah dalam lingkungan 29 minit dari Hentian Bas MRT Taman Connaught ke hentian bas yang sama. Kekerapan bas laluan ini pula 15 hingga 30 minit pada hari Isnin–Jumaat dan 30 minit hingga 1 jam pada hari Sabtu dan Ahad dan bergantung kepada keadaan lalu lintas semasa. Bas laluan T410 berkhidmat setiap hari.Kadar tambang bermula RM1 bagi perjalanan sehala. Mod pembayaran ialah pembayaran tanpa tunai sahaja iaitu melalui kad Touch 'n Go ataupun kad konsesi bermula tahun 2019. Mod pembayaran sebelum tahun 2019 bas perkhidmatan bas laluan T410 ialah melalui wang kertas dan pembayaran elektronik.

 Gambaran laluan 
Laluan bas T410 bermula di Hab Bas MRT Taman Connaught Pintu A (kod hentian bas – KL1792) di titik tamat bagi Lebuhraya Cheras–Kajang arah utara dekat dengan bangunan pusat beli-belah Cheras Sentral. Hab bas ini menyediakan pertukaran ke MRT Laluan Kajang dan rangkaian bas Rapid KL laluan T411, T412 dan 450. Bas laluan T410 akan melalui Jalan Cheras (FT 1), lalu menuju ke barat iaitu ke Lebuhraya Salak arah Kuala Lumpur. Di Lebuhraya Salak, T410 akan berkhidmat di dua hentian bas. Tiba di Persimpangan Jalan Mewah, bas akan berkelok ke selatan menuju ke Jalan Mewah, kemudian ke Jalan Lingkaran Tengah 2 Kuala Lumpur (MRR2) arah barat. Ia akan melalui kawasan perindustrian dan petempatan manusia Desa Tun Razak. Lalu, T410 akan menuju ke tanjakan pusingan U ke Stesen Bandar Tasik Selatan. T410 akan melalui Jalan Stesen dan berkhidmat di hentian LRT Bandar Tasik Selatan (kod hentian bas – KL152).

Bas laluan T410 akan menuju ke MRR2 semula, meninggalkan Jalan Stesen menuju ke Persimpangan Jalan Mewah. Kemudian, ia membelok ke utara ke Jalan Mewah, diikuti dengan belokan ke arah timur, yang menuju ke Lebuhraya Salak arah Taman Connaught. Dekat stesen minyak BHP Petrol, ia akan membelok ke utara menuju ke kawasan perdagangan dan perumahan kos rendah Taman Connaught; dengan melalui Jalan Wwaras diikuti dengan Jalan Bee Eng 1. Ia akan juga melalui Sekolah Sri UCSI. Sebaik sahaja, jajaran Jalan Bee Eng 1 tamat, ia berkelok ke timur; menuju ke Jalan Dato Haji Harun dengan melewati deret kedai-kedai Taman Taynton View. Kemudian, ia akan menuju ke tanjakan pusingan-U Jalan Cheras di selatan Taman Mutiara. Ia akan menuju ke arah selatan, melewati kawasan Taman Segar, Taman Cheras Zen dan Hab Bas MRT Taman Connaught Pintu B. Ia akan membuat pusingan U di Persimpangan Bertingkat PGA (Susur 701), Lebuhraya Cheras–Kajang dan menuju ke Hab Bas MRT Taman Connaught Pintu A dan tamat.

 Hentian bas 
Terdapat 18 buah hentian bas dalam perkhidmatan bas laluan T410.

 Senarai hentian bas 
+Hentian bas laluan T410 (Setakat Januari 2024) Kod Nama hentian bas Lokasi Pertukaran/sambungan Nota Gambar KL1792 MRT Taman Connaught Pintu A Lebuhraya Cheras–Kajang  MRT Taman Connaught   Rapid KL: T411, T412, 450 KL758 Taman Connaught (Barat) Lebuhraya Salak KL759 Ikon Connaught Lebuhraya Salak KL2168 Desa Tun Razak (Utara) Jalan Mewah KL1784 Apartmen Desa Tun Razak MRR2  Rapid KL: 581 KL1786 Apartmen Desa Tun Razak MRR2  Rapid KL: 581 KL152 LRT Bandar Tasik Selatan Jalan Stesen    Bandar Tasik Selatan   Terminal Bersepadu Selatan   Rapid KL: 581 KL1786 Apartmen Desa Tun Razak MRR2  Rapid KL: 581 KL2167 Desa Tun Razak (Utara) Jalan Mewah  KL751 Ikon Connaught (Opp) Lebuhraya Salak KL752 Taman Connaught (Barat) Lebuhraya Salak KL918 Taman Connaught (Utara) Jalan Waras KL753 USCI University Jalan Bee Eng 1 KL2222 Taman Taynton View (Barat) Jalan Bee Eng 1 KL754 Taman Taynton View (Timur) Jalan Dato Haji Harun KL1791 MRT Taman Connaught Pintu B Lebuhraya Cheras–Kajang  MRT Taman Connaught   Rapid KL: T411, T412, 450 KJ712 Cheras Zen Park Lebuhraya Cheras–Kajang  Rapid KL: T411, 450 KL1792 MRT Taman Connaught Pintu A Lebuhraya Cheras–Kajang  MRT Taman Connaught   Rapid KL: T411, T412, 450

 Lihat juga 
 Senarai laluan bas di Lembah Klang

 Rujukan 

Kategori:Laluan bas di Lembah Klang